Banana ba Khekhenye ba maoto a tshupa
Kgosi Sekelere Kgope wa Khekhenye kwa kgaolong potlana ya Letlhakeng a re o tshwentswe ke go bona banana bangwe ba goga dinao go ithusa ka mananeoa puso. Fa a bua mo puisanong bosheng, Kgosi Kgope a re lemororo puso e tshwere phage ka mangana go leka go tokafatsa matshelo a bananasegolo jang ba metse e e kgakala le ditlamelo, bangwe kwa motseng wa gagwe basantse ba goga dinao go itlhabolola ka mananeo a. A re go lebega bontsi jwa banana ba na le kakanyo ya gore kgang ya go tlhamaditiro mo lefatsheng ke boikarabelo jwa puso fela, selo se a kayang se dira Kgosi Kgope a re puso e tsweletse ka go tlhama mananeo a le mmalwa a a itebagantsengle banana fela, ka maiteko a gore ba itshimololele dikgwebo tse di ka batlhamelang ditiro, mme go botlhokwa gore le bone ba ipotse gore seabe sa boneke eng mo go tlhabololeng matshelo a bone le metse e ba tswang kwa go yone. O ba gakolotse go dirisa sebaka se go tlhabolola matshelo a bone, e sere gongwemo isagong ba sala ba lelela kgama le mogogoro mananeo a a sena kwa a ka bonwang teng. A re mo malobeng go ne go na le mananeo a tshwana le FinancialAssistance Policykana tlhatlosomadirelo mme mo bogompienong ga a sa tlhole a le teng. O supile fa banana bangwe ba supa fa go tlhaela kitso ka mananeo a a leng teng ele lebaka le le ba paledisang go inaakanya le one, mme a nyatsa seipato seo a kaya fa badirelapuso ba a tsisitse le go etela motse oo kgapetsakgapetsa golemotsha banana ka bomosola jwa go tsaya mananeo a puso. KgosiKgope a re gangwe le gape dikgwebo tsa banana tse di atlegang mo motseng wagagwe ke tse beng ba tsone ba ikiteileng sehuba gore ba batla go tswelela mobotshelong ebile ba simolotse dikgwebo tseo ka maikarabelo le lorato. O kopile ba ba santseng ba iketile go itharabologelwa le go nna majato mo goemeleng matshelo a bone ka dinao ka go dirisa mananeo a a leng teng, ka jaanaba le mo kgaolong e e aparetsweng thata ke lehuma le letlhoko la ditiro. A re fa Batswana ba ka ikemela ka dinao ba tlhagafalela dithuso tse ba diabetsweng ba ka tlhabolola le go tokafatsa matshelo a bone mme ba inoga mo Go ntse go le foo, o ne a supa fa seabe sa batsadi se lebotlhokwa fela thata mo go rotloetseng banana go ikopela mananeo a puso le go atlhagafalela fa ba setse ba a abetswe, mme a kopa batsadi go ema banana nokengdi nako tsotlhe. Mo go tse dingwe, Kgosi Kgope o ne a lela ka tlhaelo e e ko godimo ya boroko jwabodiredi jwa puso, mme a ikuela mo go ba ba maleba go tsibogela seemo se. BOKHUTLO